Palmera ralo

La Palmera ralo (laŭ la latinlingva scienca nomo Zapornia palmeri, kaj ankaŭ Lajsana zapornio aŭ Lajsana ralo) estis malgranda akvobirdo de la familio de Raledoj kaj ordo de Gruoformaj. Ĝi estis endemio de la insulo Lajsano de Havajo. Tiu malgranda insulo estis kaj estas ankoraŭ grava kolonio de marbirdoj, kaj eltenis nombrajn endemiajn speciojn, kiel tiu ralo. Ĝi iĝis formortinta pro habitatoperdo okazigita de aldomigitaj kunikloj, kaj finfine pro la Dua Mondmilito.

Ties scienca nomo omaĝas Henry Palmer, kiu kolektis en Havajo por Walter Rothschild.

Ĝi estis birdeto (15-centimetra (5.9 in) de bekpinto ĝis vostopinto, plene etendita), nefluga membro de la raleda familio. Vosto kaj flugiloj estis reduktitaj en la kurso de ĝia evoluo al longoj de nur 2.5 centimetroj kaj 5.4 centimetroj, respektive, kaj ĝi nur havis 8 unuarangajn flugilplumojn kontraste al 10 en flugantaj raloj. La beko, je 1,8 centimetroj, estis forta kaj rekta, kaj la kruroj ankaŭ estis bone evoluintaj; en siaj totalaj proporcioj ĝi estis simila al la malgrandaj raloj de la genro Laterallus, kiel la Jamajka lateralo.

 Referencoj 

Bibliografio
 Fuller, Errol (2000): Extinct Birds (2a eld.). Oxford University Press, Oxford, New York. 


Kategorio:Raledoj
Kategorio:Birdoj de Oceanio
Kategorio:Formortintaj neflugaj birdoj
Kategorio:Naturo de Havajo